**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **ORDONANŢĂ DE URGENŢĂ A GUVERNULUI****privind modificarea** **și completarea articolului V din Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006** |
|  **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | În temeiul art. 115 alin. (4) din Constituția României, republicată Inițiativa Ministerului Mediului, Apelor și PădurilorPrezentul act normativ are ca obiectiv atingerea jalonului nr. 46, intrarea în vigoare a actelor normative necesare pentru operaționalizarea gestionării unitare a deșeurilor în conformitate Planul național de gestionare a deșeurilor, din cadrul reformei R1. Îmbunătățirea guvernanței în domeniul gestionării deșeurilor în vederea accelerării tranziției către economia circulară, prevăzută în Planul Național de Redresare și Reziliență (PNRR) - Componenta C3: Managementul Deșeurilor, în care se regăsesc direcțiile de acțiune nr. 1 și 2. |
| 2.2. | Descrierea situaţiei actuale | Managementul integrat al deșeurilor reprezintă unul dintre domeniile prioritare care contribuie la promovarea intereselor și obiectivelor politicii de mediu privind conservarea, protecția și îmbunătățirea calității mediului, precum și a sănătății umane.Nivelul redus de implementare, la nivel național, a prevederilor din Ordonanța de urgență a Guvernului nr. 92/2021 privind regimul deșeurilor, cu modificările și completările ulterioare (anterior Ordonanța de urgență a Guvernului nr 74/2018) se datorează, în principal, neîndeplinirii de către autoritățile administrației publice locale și de către ADI a obligațiilor legale ce le revin, cu privire la aprobarea includerii contribuției pentru economia circulară în tarifele distincte și la instituirea taxelor speciale pentru utilizatorii care beneficiază individual de serviciul de salubrizare fără a avea contract încheiat cu operatorul, fapt ce a condus la blocarea fluxului financiar între operatorii colectori, operatorii stațiilor de sortare/instalațiilor de tratare și operatorii depozitelor de deșeuri, cu încetarea anticipată, înainte de termen, a unor **contracte de delegare.**Referitor la **contractele de delegare**, prin Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, au fost reglementate aspecte precum:* condiționarea acordării licenței de respectarea regimului juridic obligatoriu cu privire la conținutul și durata contractelor de delegare a gestiunii statuat de Legea serviciilor comunitare de utilități publice nr. 51/2006, republicată, cu modificările și completările ulterioare;
* condiționarea acordării licenței de includerea în hotărârea de dare în administrare/contractul de delegare a gestiunii a indicatorilor de performanță pentru activitățile de gestionare a deșeurilor municipale, inclusiv a penalităților aplicate operatorului pentru neîndeplinirea acestora;
* includerea indicatorilor de performanță în hotărârile de dare în administrare/contractele de delegare a gestiunii activităților de salubrizare, în termen de 120 de zile de la data intrării în vigoare a Ordonanței de urgență a Guvernului nr. 133/2022;
* în termen de maximum 120 de zile de la intrarea în vigoare a Ordonanței de urgență a Guvernului nr. 133/2022, autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară, pe baza mandatului special primit de la unitățile/subdiviziunile administrativ-teritoriale membre, au obligația ca pentru activitățile de sortare, tratare și/sau depozitare, prin eliminare, a deșeurilor municipale prestate de operatori numai pe baza autorizației de mediu, să atribuie contractele de delegare a gestiunii a activității/activităților respective, în vederea conformării cu prevederile ordonanței de urgență a Guvernului.

Actualele termene tranzitorii prevăzute la art. V din Ordonanța de urgență a Guvernului nr. 133/2022, în care autoritățile administrației publice trebuie să ia o serie de măsuri, sunt realiste și presupun parcurgerea prealabilă a unor proceduri de durată, specifice, care se vor desfășura după emiterea ordinului președintelui ANRSC (obținerea mandatului special în baza căruia asociațiile de dezvoltare intercomunitară de utilități publice atribuie contractele pentru activitățile de sortare/tratare/depozitare și a actelor adiționale la contractele de delegare existente, respectarea termenului de 30 de zile pentru emiterea rapoartelor și avizelor, prevăzut de art. 136 alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.Însă, având în vedere că termenele prevăzute pentru implementarea de către autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară pentru atribuirea contractelor de delegare a gestiunii activității/activităților de sortare, tratare și/sau depozitare, prin eliminare, a deșeurilor municipale **au fost depășite în majoritatea cazurilor**, au fost create premisele pentru neaplicarea unitară la nivel național a prevederilor legale.Cu toate că eforturile legiuitorului au fost îndreptate în mod just în direcţia perfectării unui cadru legislativ care să asimileze prevederile relevante din directivele europene privind managementul deşeurilor prin Ordonanța de urgență a Guvernului nr. 133/2022, nerespectarea de către autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară, a termenelor, a condus la blocarea activităţilor de tratare şi sortare a deşeurilor municipale, activități extrem de importante în ceea ce priveşte creşterea gradului de reciclare şi deviere de la depozitarea directă a deşeurilor. Concret, prin Ordonanța de urgență a Guvernului nr. 133/2022, s-a avut în vedere o perioadă tranzitorie de 120 de zile (din 30 septembrie 2022 până la 28 ianuarie 2023), în care unitățile/subdiviziunile administrativ-teritoriale sau, după caz, asociațiile de dezvoltare intercomunitară ar fi trebuit să asigure delegarea serviciilor de sortare şi tratare a deşeurilor, precum şi depozitarea deşeurilor reziduale rezultate în urma activităţii de sortare şi tratare.Totodată, prin Ordonanța de urgență a Guvernului nr. 133/2022, s-a specificat în mod expres interdicţia operatorilor staţiilor de sortare şi tratare a deşeurilor municipale să opereze astfel de activități în lipsa unor contracte de delegare cu unitățile/subdiviziunile administrativ-teritoriale sau, după caz, asociațiile de dezvoltare intercomunitară.Până la data de 28 ianuarie 2023, multe dintre aceste staţii de sortare şi tratare a deşeurilor au operat în baza unor contracte încheiate cu companiile de salubrizare, asigurând sortarea şi tratarea deşeurilor.Conform solicitărilor transmise în atenția Ministerului Mediului, Apelor și Pădurilor, în prezent, în 17 județe din țară, inclusiv în municipiul Bucureşti şi județul Ilfov, sunt semnalate blocaje în activităţile de tratare mecanică (şi partial sortare) a deşeurilor, fiind cunoscut faptul că deşeurile generate pe raza municipiului Bucureşti şi județul Ilfov însumează aproximativ 30% din cantitatea totală de deşeuri municipale generate în România. De asemenea, au fost semnalate multe cazuri în țară unde operatorii depozitelor de deșeuri refuză primirea deșeurilor colectate, acestea nefiind supuse anterior operațiunilor de tratare/sortare, așa cum prevede legea.În consecință, este necesară instituirea urgentă a unui nou termen de conformare care să permită asigurarea sustenabilității serviciului de salubrizare, asigurarea dreptului la servicii de salubrizare și operaționalizarea instrumentelor economice în domeniul gestionării deșeurilor, inclusiv a responsabilităților financiare ce revin autorităților administrațiilor publice locale și asociațiilor de dezvoltare intercomunitară în ceea ce privește finanțarea serviciului de salubrizare.Pentru punerea în aplicare a noilor dispoziții din domeniul gestionării deșeurilor municipale introduse prin Ordonanța de urgență a Guvernului nr. 92/2021, cu modificările și completările ulterioare, precum și pentru respectarea termenelor asumate de România pentru atingerea țintelor aferente reformelor corespondente din PNRR, conform cărora România și-a asumat în cadrul Reformei R1-Îmbunătățirea guvernanței în domeniul gestionării deșeurilor în vederea accelerării tranziției către economia circulară, Componenta C3 jalonul 46, intrarea în vigoare a actelor normative necesare pentru consolidarea gestionării conforme a deșeurilor în România, în special prin măsurile de guvernanță privind gestionarea deșeurilor municipale din Planul național de gestionarea a deșeurilor, precum și în considerarea faptului că aceste aspecte vizează interesul public general și constituie situații de urgență și extraordinare a căror reglementare nu poate fi amânată, reprezentanții Ministerului Mediului, Apelor și Pădurilor și reprezentanții Ministerului Dezvoltării, Lucrărilor Publice și Administrației au elaborat prezentul act normativ. |
| 2.3. | Schimbări preconizate | Raportat la obiectul reglementării, prezentul proiect de act normativ vizează următoarele modificări și completări:Articolul V din Ordonanța de urgență a Guvernului nr. 133/ 2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006, publicată în Monitorul Oficial al României, Partea I, nr. 958 din 30 septembrie 2022, se modifică și se completează după cum urmează:Alineatele (2) și (3) urmează a fi abrogate și introduse două noi alineate, alineatele (31) și (32), care reglementează un nou termen de implementare, având următorul cuprins:„(31) Până la data de 31 decembrie 2023, autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară, pe baza mandatului special primit de la unitățile/subdiviziunile administrativ-teritoriale membre, au obligația ca pentru activitățile de sortare, tratare și/sau depozitare, prin eliminare, a deșeurilor municipale prestate de operatori numai pe baza autorizației de mediu să atribuie contractele de delegare a gestiunii activității/activităților respective.(32) Până la data de 31 decembrie 2023, autoritățile administrației publice locale ale unității/subdiviziunii administrativ-teritoriale sau, după caz, asociațiile de dezvoltare intercomunitară au obligația, în aplicarea dispozițiilor art. 17 alin. (5) lit. g) și l) din Ordonanța de urgență a Guvernului nr. 92/2021, cu modificările și completările ulterioare, să aprobe modificarea hotărârii de dare în administrare sau, după caz, încheierea unui act adițional la contractele de delegare existente, în vederea includerii tuturor indicatorilor de performanță aferenți activităților prestate de operator pe fluxul deșeurilor municipale, inclusiv pentru includerea penalităților suportate de către operator în caz de neîndeplinire a acestora, stabilite la nivelul cheltuielilor cu contribuția pentru economia circulară și al cheltuielilor cu depozitarea deșeurilor pentru cantitățile de deșeuri municipale care depășesc cantitățile destinate a fi depozitate corespunzătoare indicatorilor de performanță.”De asemenea, în urma introducerii noilor prevederi, se impune modificarea alin. (4), având în vedere că trimiterea la alin. (3) din cuprinsul acestuia devine inaplicabilă, acesta urmând a fi abrogat. |
| 2.4. | Alte informaţii | Nu au fost identificate. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit |  |  |  |  |  |  |
| b) bugete locale(i) impozit pe profit |  |  |  |  |  |  |
| c) bugetul asigurărilor sociale de stat:(i) contribuţii de asigurări |  |  |  |  |  |  |
| d) alte tipuri de venituri(se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:(i) cheltuieli de personal(ii) bunuri şi servicii |  |  |  |  |  |  |
| b) bugete locale:(i) cheltuieli de personal(ii) bunuri şi servicii |  |  |  |  |  |  |
| c) bugetul asigurărilor sociale de stat:(i) cheltuieli de personal(ii) bunuri şi servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |  |  |  |  |  |  |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| 4.8. Alte informații |  |  |  |  |  |  |
| **Secţiunea a 5-a****Efectele proiectului de act normativ asupra legislaţiei în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate. |
|  **Secţiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ a fost transmis, spre consultare, Asociației Municipiilor din România, Asociației Orașelor din România, Asociației Comunelor din România și Uniunii Naționale a Consiliilor Județene din România, prin adresa Ministerului Mediului, Apelor și Pădurilor nr. 111288/CN/27.03.2023.Uniunea Națională a Consiliilor Județene din România a transmis prin adresa nr. 1143/05.04.2023 faptul că nu are observații sau propuneri cu privire la proiectul de act normativ.Asociația Comunelor din România a transmis prin adresa nr. 90/CL/11.04.2023 faptul că nu are observații sau propuneri cu privire la proiectul de act normativ. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ a fost transmis, spre consultare Consiliului Concurenței, prin adresa Ministerului Mediului, Apelor și Pădurilor nr. 111288/CN/27.03.2023.Proiectul de act normativ urmează a fi avizat de Consiliul Legislativ. |
| 6.6. | Alte informaţii  | Nu au fost identificate. |
|  **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | Proiectul de act normativ intră sub incidența prevederilor art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare, conform cărora: „*în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului de 30 de zile lucrătoare*.” |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
|  **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat prezentul proiect de **Ordonanță de urgență a Guvernului privind modificarea și completarea articolului V din Ordonanța de urgență a Guvernului nr. 133/2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006**,care în forma prezentată, a fost avizat de ministerele interesate şi de Consiliul Legislativ şi pe care îl supunem spre adoptare.

|  |  |
| --- | --- |
| **MINISTRUL MEDIULUI, APELOR ȘI PĂDURILOR** | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI** |
| **TÁNCZOS BARNA** | **CSEKE ATTILA-ZOLTÁN** |

**AVIZĂM:**

**VICEPRIM-MINISTRU**

**HUNOR KELEMEN**

**MINISTRUL ECONOMIEI MINISTERUL INVESTIȚIILOR ȘI**

**FLORIN MARIAN SPĂTARU FONDURILOR EUROPENE**

 **MARCEL-IOAN BOLOȘ**

**MINISTRUL FINANȚELOR MINISTRUL JUSTIȚIEI**

**ADRIAN CÂCIU MARIAN CĂTĂLIN PREDOIU**